# Akherón

### A Wikipédiából, a szabad lexikonból.

Az Akherón (Achelóos) a Görögország észak-nyugati részén elterülő Epirusz régió folyója. Nevének jelentése ”bánatot hozó”, „örömtelen”. A görög mitológiában a Sztüx (gyűlölt), a Phlegethón (égő) és a Kókütosz (jajgatás) mellett az Akherón (örömtelen) egyike a poklot átszelő, Hadészba merülő alvilági folyóknak.

## [szerkesztés] Az alvilág folyója

Homérosznál, az Odüsszeia tizedik énekében, a lakható világ nyugati határvidékén csörgedező alvilági folyó. Nevének visszhangja felbukkan Vergiliusnál az Aeneis VI. könyvében és Ovidius Átváltozásai-ban. Dante is megörökíti az Isteni színjáték Pokol részében:

  "...Meg fogod rendre tudni,
  mihelyt az átkos Acherón folyóra
  fogunk ez út végéhez érve jutni." [1]

Itt az Akherón a Pokol határfolyója, és – követve a görög mitológiát – itt szállítja a holt lelkeket Kharón az alvilági révész.

Platón Phaedo című művében az Akherón a világ második legnagyobb folyójaként jelenik meg, akinek csak Ókeanosz parancsol. Platón azt állítja, hogy az Akherón Ókeanosszal ellentétes irányban folyva lenn a föld alatt, mélyen, az elhagyatott területeken öleli körül a világot. Ez a világ a földi élet ellentéte, maga Hadész.

## [szerkesztés] Akherón a bűnhődő titán

Létezik olyan görög legenda, amely szerint Akherón Gaia fia, aki a titánokat segítette az istenek elleni küzdelemben. Büntetésként alvilági folyóként örökre a föld alatt kellett maradnia. Felesége Orphné alvilági nimfa, fiuk Aszkalaphosz.

## [szerkesztés] Egyéb mítoszai

Az etruszk mitológiában Akherón könyveiben találkozunk nevével. E könyvek azt tárgyalták, milyen utat jár be a lélek a test halála után. Ennek nyomán idővel az „Akherón” szó jelentése „pokol” lett. E mítosz szerint a pokol (Akherón) egy állat, egy szörny, amelyben együtt lakik minden szélsőség: tűz, hideg, könny és homály, hasából a már lenyelt végtelennyi kárhozott állandó jajszava hallatszik.

## [szerkesztés] Hol folyik az Akherón

Az Akherón folyó a zord hegyvidéken áttörve az Acherusia mocsaras tavába vész Nekromanteion romjai mellett, Parga közelében, Korfu szigetével átellenben a szárazföldön.

Apollóniosz Rhodiosz Argonautika című elbeszélése alapján a folyó teljesen máshol az „Acherusiai foknál”, Törökország területén a mai Eregli városa mellett éri el a tengert.

Az Itáliában letelepedő görögök az Akherónt az Acherusia tavat tápláló folyóval azonosították, ma Avernus tó.

## [szerkesztés] Hivatkozások

1. ↑ Dante: Isteni színjáték, Pokol, III. 77-79. Babits Mihály fordítása.

## [szerkesztés] Külső hivatkozások

A Wikimedia Commons tartalmaz Acheron témájú médiaállományokat.

- Pallasz Nagy Lexikona, Acherón
- Görög istenek, Akherón

A lap eredeti címe "http://hu.wikipedia.org../../../a/k/h/Akher%C3%B3n.html"

Kategóriák: Görögország | Görög mitológia | Mitológiai folyók

##### Views

- Szócikk
- Vitalap
- Aktuális változat

##### Keresés

##### Más nyelveken

- Български
- Deutsch
- Ελληνικά
- English
- Español
- Français
- Italiano
- Lietuvių
- Nederlands
- Polski
- Português
- Русский
- Slovenščina
- Suomi
- Türkçe
- 中文